บาทเปิด 33.92 บาทต่อดอลล่าร์
เงินบาทเปิดตลาด 33.92 บาทต่อดอลล่าร์ ตลาดจับตาการประกาศตัวเลขเงินเฟ้อ-ค้าปลีกสหรัฐฯคืนนี้
14 ก.ค. 2560

เงินบาทเปิดตลาด 33.92 บาทต่อดอลล่าร์ ตลาดจับตาการประกาศตัวเลขเงินเฟ้อ-ค้าปลีกสหรัฐฯคืนนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.92 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 33.95/97 บาท/ดอลลาร์"ช่วงนี้ดอลลาร์ในตลาดโลกสลับไปมาอ่อนบ้างแข็งบ้าง แต่โดยรวมยังดูไม่ค่อยดีหลังประธานเฟดออกมาเน้นย้ำในระหว่างการแถลงนโยบายรอบครึ่งปีต่อคณะกรรมาธิการการธนาคารประจำวุฒิสภาเมื่อวานนี้ว่า เฟดจะปรับขึ้นอัตราดอกเบี้ยอย่างค่อยเป็นค่อยไป พร้อมกับแสดงความเชื่อมั่นว่า การปรับลดงบดุลของเฟดจะไม่ส่งผลกระทบต่อตลาดการเงิน ซึ่งเป็นไปในทิศทางเดียวกับการแถลงต่อคณะกรรมาธิการบริการการเงินประจำสภาผู้แทนราษฎรสหรัฐเมื่อวันพุธที่ผ่านมาว่า เฟดพร้อมที่จะชะลอการปรับขึ้นอัตราดอกเบี้ย หากอัตราเงินเฟ้อยังคงอยู่ในระดับต่ำ" นักบริหารเงินระบุอย่างไรก็ตาม ต้องจับตาดูตัวเลขเงินเฟ้อและยอดค้าปลีกของสหรัฐฯในคืนนี้ ซึ่งเป็นตัวเลขที่มีความสำคัญทั้งคู่นักบริหารเงิน คาดว่า วันนี้เงินบาทจะเคลื่อนไหวในกรอบ 33.85-34.00 บาท/ดอลลาร์